
Minister di Finanza, Angel Bermudez 


Pa cumpli cu LAft, Gobierno lo entrega 
un kaderbegroting' proximamente 



MINISTER di Finanza, mr. Angel Bermudez cu tin dos aspecto 
pakico te awe no a entrega presupuesto 2018. Pa cuminsa tin dos 
partido cu ta papia di formacion di e proximo Gabinete y nan ta 
haci mencion di lo kier traha cu 7 ministerio, esta nan lo reduce 
e organisacion di Gobierno y consecuentemente diferente cambio 
mester wordo haci. 

E di dos ta cu pa duna e presupuesto contenido, bo mester sa e 
maneho cu lo wordo hiba. Esey no ta depende di Minister Bermudez 
of di e actual Gobierno, pero n’e Gobierno nobo cu lo bay sinta. Na 
dado momento, segun Minister Bermudez, e por bay na entrega, 
loke nan ta yama un “kaderbegroting”, un concepto cu cifranan 
grandi, pero no tin ningun balor. Pasobra e Gobierno nobo mester 
bay duna contenido n’e presupuesto a base di su maneho. 

E aña ald, tin e ley LAft, cu mester tene esey na bista, unda mester 
bay na entrega un presupuesto. P.e. na 2009, loke cu Gobierno a 
haya ta un supletorio, mester despues Gabinete Eman 1 mester a 
traha riba presupuesto 2010. 

Pa loke ta cuenta anual, esey ta yega na final y ta na Rekenkamer 
y ta trahando un presupuesto supletorio, unda ya a bisa CAft, cu 
lo entrega un “kaderbegroting” cu totalnan agrega. 

Aworald ta wordo traha riba di 3er lcwartaal p’asina cu ley LAft, pa 
duna un bista di ehecusion di e prome 9 lunanan. 

Cu Aruba tin un debe nacional, ta algo cu a crece den ultimo 30 
añanan, segun Minister Bermudez. By now tur hende sa con e debe 
ey a suma. 


Na mes momento ta bon pa bisa cu e cuentanan anual ta up-to- 
date. Aworaki ta ser traha di 2016 te 2025. 

Pa loke t’e debe nacional, no por ta sorpresa pa ningun hende. 

Pa loke t’e carta di Director di Finanza, t’asina cu e Informador a 
pidi’e si e por indica cual t’e aspectonan nobo cu ta bin pa 2018, 
cu no ta den presupuesto di 2017. 

Eseynan e Director di Finanza a suma y a menciona cu e.o. mester 
tene cuenta cu e norma di otro aña, unda e deficit mester ta un 
surplus p’e ora ey, e deficit di 2017 cu ta di 0.5%, cu mester bira un 
di surplus di 0.5% pa otro aña. E cambio ey lo nifica un adicional 
50 miyon florin den caha di Gobierno. Tambe otro aña mester tene 
cuenta cu e proyectonan PPP, cu mester cuminsa paga nan, e.o. e 
hospital nobo, Green Corridor cu den 2017 no ta inclui den 2017. 

Nada a ser menciona di e gastonan, pero a duna informacion na 
loke cu e Informador a pidi’e pa sa e diferencianan di presupuesto 
2018 compara cu esun di 2017. No por conclui cu esey ta un defi- 
cit, segun Minister Bermudez, pero ta puntonan cu mester wordo 
inclui den e presupuesto pa finalmente otro aña mester tene cuenta 
cu nan, manera gastonan di interes, gastonan di oficina, etc. 

Ta ora di pone tur hunto por bisa kico lo bira e presupuesto di 
2018, pa yega na un saldo pa cumpli cu ley di LAft. 

No tin nada di sconde, segun Minister Bermudez, pasobra nan a 
ser trata den Parlamento y tur hende por haya tur informacion riba 
website di Gobierno. 

Pesey bo ta keda sombra di e cifranan cu a wordo menciona durante 
formacion di e proximo Gobierno, siendo cada uno sa debidamente 
kico ta bebe y come cu presupuesto di Gobierno. 

Tin tur indicacion cu Hulanda no kier un Gobierno MEP-POR 

Ora di papia di un base mas amplio, 
nifica un Gobierno AVP-MEP 



DESPUES cu diabierne ultimo, Informador mr. Arie Swaen a 
entrega su prome raport di informacion di e proximo Gobierno, 
ayera mainta, Gobernador Alfonso Boekhoudt mes a dicidi di asumi 
e papel di Informador. 

Aparentemente riba instruccion di Hulanda, cu no ta di acuerdo pa 
Aruba haya un Gobierno cu un sosten minimo, esta di MEP-POR 
= 11 asiento, maske cu RED, e lo bira 12. Pero RED no tin peso 
politico, pasobra si e no perdura den Gobierno, MEP y POR por 
keda cu un mayoria minimo, pero na opinion di Hulanda, tampoco 
ta un garantia. 

Maske cu for di Gabinete di Gobernador, nada di esaki ta ser bisa, 
di fuentenan masha yega ta comparti e opinion cu Hulanda, maske 
lo no admiti esaki, tin un finger in the pie. Hulanda no kier pa 
Aruba pasa den mesun experiencia cu p.e. a pasa na Corsou, St. 
Maarten y hasta Bonaire, cu cada rato Gobierno ta cay y pesey lo 
sigui demanda pa un Gobierno mas solido. 

Pesey ayera t’e propio Gobernador a dicidi di asumi papel di Infor- 
mador pa haci un ultimo intento, maske cu e no a logra, pero lo a 
laga e lidernan politico sa su opinion. 

Gobernador a recibi den oranan di mainta, como prome Evelyna 
Wever Croes, sigui den oranan di merdia, Otmar Oduber y Ricardo 
Croes. 

Cada uno di e lidernan aki, na final di nan reunion cu Goberna- 
dor a bisa practicamente mesun cos. Unda Gobernador a duna un 
relato di loke cu Informador a haci y nan tur a haya un bista di e 
conclusionnan cu Informador a yega na dje pa despues finalisa e 
ronda di combersacion. 


Despues Gobernador lo nombra un Formador. Hecho ta cu e con- 
clusion ta cu MEP-POR y RED lo forma e proximo Gobierno. 

Pero asina cu nombra un Formador lo traha riba un acuerdo di 
gobernacion y despues lo papia riba reparticion di cartera. MEP 
a bisa di kier traha cu 7 Minister. Ainda prome cu fin di siman 
benidero lo tin nombramento di un Formador. 

No tin pura pa forma un Gobierno nobo awor, pasobra mester 
warda p’e Parlamento nobo tuma asiento dia 27 di october awor. 
Pesey e formacion lo tuma su tempo, rnaske ya caba e.o. Evelyna 
Wever Croes a admiti di tabatin contacto inoficial cu algun partido 
na Hulanda, pa wak con por haya yudanza pa haya un fianza na 
un interes abao. 

Pa lolce t’e contacto di MEP pa cu PORy RED, nan ta wardando pa 
finalisa e fase di Informador pa despues sigui cu e parti di Formador. 
Riba e pregunta, cu na Hulanda ta papia di ampliacion di nan 
Conseho di Minister, riba esaki Evelyna Wever Croes a bisa cu no 
por haci un comparacion entre Aruba y Hulanda. 

Pero e hecho ta keda, cu MEP ta papia di kier 7 Minister, pero si 
tuma na consideracion cu na Aruba tin 3 partido mester reparti 7 
puesto Ministerial. 

Ora di drenta den fase di formacion, lo tin bashamento di awa den 
biña. Si MEP a haya mayoria absoluto lo no tabatin problema, 
pero awor cu lo tin un coalicion mester bay na tene cuenta cu e 
partnernan den coalicion. Gobernador a reitera su opinion cu e kier 
un Gobierno stabiel y mester ta duradero, pasobra e retonan cu tin 
ta grandi. Na final e.o. MEP lo mester bay bek serca su militancia, 
pa haya aprobacion, segun Evelyna Wever Croes. 

Caluroso bon bini pa Team Aruba 

DESPUES di un tremendo actuacion den Weganan 
Sur Americano Hubenil Santiago 2017 na Chile, dialuna 
merdia nos atletanan hubenil a regresa for di e weganan. 
Mester bisa cu e delegacion a wordo bon ricibi na Aero- 
puerto pa mayor, famia, amigo y conocirnan sin lubida 
miembronan di Comite Olimpico Arubano, Minister di 
Deporte, dr. Schwengle y prensa. 

E muchanan a haya un caluroso bon bini cu hopi grito y 
aplauso. Nos por a hasta mira t-shirt wordo traha pa ricibi 
e medayistanan ruman Chiara y Sophia Petrocchi. 

Palabra di elogio so por a scucha di esnan presente, tur a 
biba e bunita momentonan cu henter e delegacion. Manera 
sra.Nicole Hoevertsz a bisa den su speech; “Boso a haci 
nos hopi orguyoso mes cu boso prestacion na Chile. Esaki 
ta djis e comienso di hopi mas cu falta pa bin. Awor Aruba 
sa kendenan t’e futuro generacion den deporte Olimpico”. 

Mas cu claro tabatin momentonan hopi emocional ora e 
atletanan topa cu nan mayornan y famianan. Un lagrima 
di alegria no tabata falta, con cu bay bin, e contribucion di 
cada mayor y familiar ta exito di cada atleta. Sin dedicacion 
di e mayor e mucha no por logra di ta exitoso. 

Pabien Team Aruba. Nos a pone otro stempel den exterior. 

E siman aki probablemente Gobernador lo 
identifica y presenta e Formador di Gobierno 


LIDER di partido POR, 
sr. Otmar Oduber, a reuni 
cu Gobernador dialuna 
atardi unda cu a repasa e 
trabounan cu Informador a 
haci durante transcurso di 
siman pasa, y cual rapport 
el a entrega diabierna. 
Aworaki e ta reuniendo cu 
lidernan di partido pa den e 
siman aki logra nombra un 
Formador. Unabes cu esaki 


tuma lugar, e ora ey lo por 
mira tambe e disponibilidad 
cu tin tambe entre e par- 
tidonan pa por forma un 
Gobierno y asina asumi e 
retonan y responsabilidad- 
nan cu tin. 

Te cu aworaki e partido cu 
ta exclui for di e formacion 
di e proximo Gobierno ta 
partido AVP, pues partido 


MEP, PORy RED lo mester 
bay sinta na mesa hunto cu 
Formador, unabes cu esaki 
keda identifica y na Gober- 
nador. 

Sr. Oduber ta splica cu e 
base ta pa tin un Gobierno 
di sigur minimo 11 asiento 
entre partido MEP y POR, 
y amplia esaki mas cu ta po- 
sibel unda cu partido RED 
a mustra disponibilidad. 


“Nos a mustra rib’e hecho 
cu tin puntonan cu tin cu 
papia riba dje y puntonan 
di principio cu nos partido 
ta para riba dje y cu nos 
mandato cu tin den parti- 
jraad ta condiciona na cierto 
puntonan. Den nos pro- 
grama nos a pone atencion 
na varios punto cu a bin 
dilanti mediante encuesta 
y encuentronan cu instan- 


cianan ya for di comienso 
di aña (e puntonan aki no a 
cambia y a keda prioridad). 
Pa nos como partido e ta 
prioridad tambe den forma- 
cion di un Gobierno. 

Mi ta convenci cu si mira 
programa cu tin di partido 
MEP y den cierto forma di 
partido RED, ta mira cu ta 
habri pa papia y combersa 
riba temanan di importan- 
cia pa comunidad. 

Mester bisa cu no a yega e 
fase di reparticion di carter- 
anan ainda. 

Aworaki e prioridad ta pa 
prome, Gobernador nombra 
un formador y despues di 
esaki e siguiente paso logico, 
lo ta pa mira similaridadnan 
entre e dos of tres parti- 
donan y mira si por forma 
un plan di gobernacion na 
nivel Nacional. 

Di e forma ey por ‘baha 
bandera di partido’ y pone 
puntonan di prioridad di 
comunidad dilanti. 

E ora e ta bira un programa 
combina di gobernacion pa 
tur hende cu ta biba rib’e 
baranca aki. 

E plan di gobernacion mes- 
ter ta na beneficio di tur 
hende riba nos isla.” 

Concluyendo sr. Oduber a 
splica cu unabes e pasonan 
menciona tuma lugar, ta 
mira ken t’e miho actornan 
e ora pa atende cu e dife- 
rente carteranan. 

Sigur ta mira ‘schommel- 
mento’ cu lo mester bay 
tuma lugar, pasobra a bisa 
cu lo no mantene e 9 min- 
isterionan y pues enfasis 
ta bay cay riba carteranan 
nobo. 



SPIN PA 






FRIENDS 
& FAMILY 

HOLIDAY 

LOANS 



Haya tur cos riba bo “wish list” cu RBC Friends & Family Loan Sale! 

Pa un tempo limita, ricibi interesnan super abou riba prestamo personal mane cu bo ta parti di famia. 
E interesnan reduci lo varia entre 6% cu 19% APR. Ademas bo pagonan mensual lo ta mas abou, bo lo 
tin mas chas den bo cartera y bo lo ricibi un regalo di Pasco cu nos Spin & Win. 

No warda mas. E oferta special aki ta termina dia 5 di januari, 2018! 


It’s AllAbout You 


Yama 588-0101 of bishita nos na rbc.com/lowrateloans 



Royal Bank 


Oferta valido pa tempo limita di 2 di october te cu 5 di januari 2018. E interes efectivo di campaña pa prestamo personal ta entre 6% cu 19% APR. y despues di campaña ta bira entre 8% cu 19% APR. Seguro 
di “Loan Protect” pa proteha bo den caso di fayecimento ta opcional. E gastonan di administracion ta 1.5% di e balor di e prestamo cu’n minimo di Alf. 250. Den caso di cancelacion tin cu paga un boet di 4 
luna di interes adicional riba e balansa di prestamo cu’n minimo di Afl. 500. RBC Royal Bank (Aruba) N.V. ta reserva su derecho di aprobacion. Condicionnan general di prestamo lo keda aplicabel. 
Condicionnan speciallo ta aplicabel. ®/™Trademark(s) of Royal BankofCanada. RBCand Royal Bankare registered trademarks of Royal BankofCanada. 

SETAR ta introduci SETAR 
APP pa diente por maneha 
su cuenta di celular mihor 



SETAR ta introduci su SETAR App. 

Keda na altura di e uzo di bo minuut, SMS y data, 
recarga bo prepaid facilmente dor di scan bo carchi 
cu bo camara di celular, cumpra bundles, add-ons 
y hopi mas. 

Clientenan di SETAR por download e app den 
Google Play Store of Apple App Store gratis. 

Una bes cu download e app por registra facilmente cu 
bo number di celular. Bo ta ricibi un codigo via SMS 
pa cuminsa goza di e beneficionan di SETAR App. 

E usuarionan di Prepaid y Hybrid lo mira den e app 
un dashboard na unda cu por mira uzo di data, min- 
uut, SMS y of cualkier bundel add-on cu ta activo. 
Por cumpra bundel extra, recarga e celular, lesa e 
noticianan di SETAR y te hasta tin acceso di biaha 
na MiSETAR via e app aki. 

Usuarionan di Postpaid (abonnement) tambe lo por 
controla nan uso di data via SETAR App, minuutnan 
di yamada, SMS y of cualkier add-on bundel cu tin. 
Por cumpra add-ons manera 1 GB add-on of roaming 
bundle pa postpaid. 

Ademas di esaki por keda al dia cu SETAR news, 
ricibi acceso rapido na informacion di e servicionan 
y cobranza cu MiSETAR. 

SETAR App ta un bon noticia pa esnan cu ya ta 
hasiendo uzo di varios app di nan banco, of trabou 
pa haci nan bida mas facil y efectivo. Pa mas infor- 
macion y detaye por bai na setar.aw/setar-app 



BO MESTER Dl W ASTE BUCKET RESIDENCIAL 
OF CQMERCIAL? 

"4th Island Wound Care Symposium" 



HOSPITAL ta organisa e di 4 simposio pa tratamento di herida, esta e “4th Island 
Wound Care Symposium” cu e tema principal “Rooting for success in Advanced Wound 
Care”. 

Ciruhano y Coordinador Medico di “Center for Advanced Wound Care”, dr. Yuri 
Casseres ta un di e oradornan local p’e simposio, pero tambe lo tin 3 orador internacio- 
nal di cual un di nan lo ta un dermatologo renombra. 

Aña pasa tabatin un participacion di 200 persona y mirando e demanda halto a organisa 
e simposio na Renaissance Convention Center cu awor oportunidad pa 300 persona. 

E simposio lo tuma lugar den Renaissance Convention Center dia 26 di october cum- 
insando cu e “hands-on” y e cuido basico di herida sigui pa un wine toast. 

Dia 27 di october durante henter dia lo tuma lugar e simposio for di 8:30AM. E dia aki 
e participantenan lo ricibi informacion riba cuido avansa di herida. 

E simposio aki ta p’esnan cu tin afinidad den tratamento di herida, esta nursenan registra 
y studiantenan di enfermeria, terapista, dokternan, asistentnan di dokter y specialistanan 
cu ta trata herida nan cronico y herida “accuraat”. 

E 3 oradornan internacional tin hopi conocemento riba tratamento di herida. Lo tin 
temanan basta amplio di herida nan traumatico, con por trata herida nan di bariga habri, 
heridanan dor di circulacion malo. 

E dermatologo lo bin trata e topiconan di problemanan di cuero y pia. Lo tin temanan 
varia, pero tur lo ta enfoca riba herida. 

Esnan cu lder participa n’e simposio y kier ricibi mas informacion por subi e website di 
hospital, esta www.arubahospital.com. Dr. Casseres ta invita tur esnan cu tin afinidad 
pa tratamento di herida den cuido, pa nan inscribi pasobra ainda tin algun lugar. 












































AWEMainta Diamars, 10 October 2017 


Un hómber stranhero 
detené pa sospecho di 
Sk mming y Harvester' 

WILLEMSTAD - Dialuna 9 october 2017, al- 
rededor di 10.28 or, Polis a para un vehiculo riba 
Roosveltweg despues di a ricibi informacion cu e 
chófer for di diadomingo ta lanta placa for di un 
ATM cu varios carchi di banco. 

Ayera tambe e chófer di e vehiculo tabata lanta placa 
na mesun ATM. Durante un investigacion cu Polis 
a haci, a haña placa cash y un cantidad di diferente 



carchi di banco den saco di e chófer di auto aki. 
Polis a confiscá tanto e carchinan y e placa cash pa 
mas investigacion. Relacioná cu esaki Polis a detené 
e homber sospechoso aki, A.E. di 28 aña di edad, 
nacé na Francia. 

A presentá e sospechoso aki, dilanti di un Fiscal 
auxiliar kende a ordená su encarcelamento pendiente 
di mas investigacion. 


Inv tacion pa tur piscado 


Diamars 10 di october 2017 
7:30 pm, 

na Piedra Plat Entertainment Center 


Esakinan ta algun di e especienan nobo cu gobiemo a pvohibi bo di pisca. 



Kreft 

Caribbean Spiny 
Lobster 

Panulirus argus 



Buni 

Atlantic Bluefin tuna 
Thunnus thynnus 



Gutu (turtipo) 

Parrotfish 

Scaridea 



Tribon martiu 

Scalloped hammerhead shark 
Sphyrna lewini 



Yacupeper 
Nassau grouper 
Epinephelus striatrus 


( ^Tribon martiu 

Greater hammerhead shark 
Sphyrna mokarran 



J ukfes 

Goliath grouper 
Epinephelus itajara 



Manta 
Manta ray 
Manta birostris 


Piscadonan atrobe victima 
di ley di medio ambiente 

Bin uni pa expresa bo mes contra e ley aki 


Departamento di Medio 
Ambiente y Naturalesa, 
Minister di Medio 
Ambiente, a scohe apunta e 
lista conformeart. 4di 
Natuurbeschermingsverord 
ening AB. 

1995 no.2. Den artikel 6, lid 


1 di AB 1995 no.2,ta 
prohibi"te doden, 
verwonden een dier dat 
behoort tot een soort, 
aangewezen krachtens art. 
4." 

Dus conforme e lista, no 
por pisca e especienan ey 


mas y si bo pega uno na 
liña, tambe bo ta kibrando 
ley.Tuma nota cu si bo 
matele tambe bo ta contra 
ley. Ironico ta, cu bo por 
importa nan si, pero no 
matanan, pues 
restaurantnan tur por 


importay cumpra kreft 
bibo, pero na momento cu 
mata esakinan, ta contra 
ley. No a scucha 
stakeholder. No a 
concientisa. E ley ta 
inhusto. Bin uni forsa pa 
dicidi siguiente pasonan. 


Servicio pa 
Comunidad 


%£AW -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera 

Pariba di Brug: 

San Nicolas 


Dokter na Warda 


Pabou di Brug: 

Pariba di Brug: 

Wever 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


ruii 

* Media 

I irr-i-T! 

The Media Group 

Margrietstraat #3 
Oranjestad , Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Ing. Jossy Figaroa di APA 

Embeyecemento di area di waf na Playa ta 
alge hepi bunita y importante pa pais Aruba 

DIAHUEBS mainta a tuma lugar na Renaissance 
Convention Center e Cruise Symposium Aruba 
2017. 

Durante e simposio aki a pone hopi enfasis rib’e 
desaroyo cu lo bay tin dilanti Bestuurskantoor bay 
abou y cu, segun director di APA Jossy Figaroa, 
mester bay complementa cu e proyecto na Bushiri 
Hotel. 

Den combersacion cu Figaroa, el a splica cu nan 
tin algun tempo caba trahando rib’e proyecto di 
embeyecimento di henter e area di waf na Playa y 
rond di dje. “Nos ta spera cu pa fin di aña nos ta 
hopi mas avanza y cu por bini cu esaki den publici- 
dad y duna un mas miho splicacion di e proyecto.” 
Lolce si e por bisa ta cu riba e strip aki ta bini un 
variedad di actividad y structura. 

Loke ta bay traha riba dje, ta forma parti integral di 
loke tabata e proyecto pa Playa y centro di ciudad, 
y e mester tin integracion cu loke ta bay sosode na 
Bushiri y Schoenerhaven, e parti dilanti Bestuur- 
skantoor. 

Importante den henter e desaroyo aki, Figaroa 
a bisa, ta cu bay construi of desaroya algo cu no 
solamente ta importante pa turistanan crucero pero 
tambe p’e ciudadanonan local. 

E ta crea un ambiente unda cu famia por disfruta 
di e area aki, pasando momentonan agradabel. E lo 
pas sigur cu e plan total si mira cu e intencion ta pa 
desaroya e area di Bushiri como un beach publico, 
unda cu turista y localnan por mescla cu otro. “Nos 
ta hopi entusiasma cu e proyecto di waf, cu lo bira 
algo hopi bunita y importante pa Aruba.” 

Aruba Ports Authority ta trahando full speed rib’e 
proyecto di embeyecemento di henter e area y 
nan ta spera cu pa mas o menos mey-mey di 2018 
lo cuminsa entrega e prome terenonan pa wordo 
desaroya. 

Edificionan cu lo construi den e area ey mester rep- 
resenta e ambiente caribense, y pa embeyecimento 
di e area lo uza mas tanto posibel matanan local. 

Hunto cu socioncin local 


ATA ta percura pa alcansa su obhetivonan den sector crucero 


“INDUSTRIA crucero ta conociendo 
un etapa di crecemento y Aruba Tourism 
Authority ta cla pa probecha di e oportuni- 
dadnan y alabes e retonan cu e ta trece cu 
n’e” asina Mario Arends, Cruise Manager na 
Aruba Tourism Authority a duna di conoce 
diahuebs ultimo durante e Cruise Sympo- 
sium cu a tuma lugar na Renaissance Con- 
vention Center. 

E vision y maneho cu ATA tin delinea pa 
cu nos industria di turismo crucero ta inclui 
un contacto estrecho cu liñanan di crucero, 
mehoracion di producto Aruba atrabes di 
infrastructura, experiencianan unico y un 
mantencion di e bon trato di nos bishitan- 
tenan. 

Mundialmente, un average di 24 miyon 
persona anualmente ta haci uzo di un biahe 
riba un crucero y e gran mayoria ta scoge pa 
bishita Caribe. 

Segun Mario Arends, esaki ta di spera, 
pasobra nos region t’e cuna di e industria 
crucero y e turista ta keda wak esaki como 
un destino preferencia y primordial. 

E cifra ald, aunke ta hopi, ta representa djis 
un parti chikito di e turismo den su totali- 
dad. Asina mes, estadisticanan ta mustra cu 
e crecemento di e sector ald ta sigui den 
crecemento continuo. 

E popularidad y bon reputacion cu ya nos 
isla ta goza di dje, ta yuda hopi den e esfuer- 
zonan cu ATA ta haci na nivel internacional. 
Aruba ta bende facilmente como destino 
den e itinerario di un crucero, pero esey no 
ta nifica cu no tin espacio pa mehoracion. 
Aruba Tourism Authority tin varios meta 
fiha pa optimalisa e resultadonan. P.e., ta 
buscando pa aumenta e bishitanan di barco 
pa nos destinacion den e temporada abou 
cu ta di mei pa september y a base di acuer- 


donan haci, ta spera cu den 2018 lo surpasa 
e 800 mil turista crucero. 

Actividadnan manera e Cruise Symposium 
Aruba, cu ta tuma lugar anualmente, ta 
busca pa topa cu stakeholders incluyendo 
autoridadnan portuario, tour operators y 
comercio pa comparti e desaroyonan nobo, 
pero tambe brinda e herment y stimulo 
necesario pa mehora nos oferta. 

“Nos tin mas trabou pa sigui optimalisa 
y asina brinda un mihor experiencia n’e 
bishitantenan crucero durante e tempo cu 
un crucero ta keda na e isla,” asina Mario 
Arends a comenta. 

No solamente renobacion di waf, pero otro 
proyectonan den Oranjestad, San Nicolas y 
otro partinan di e isla ta contribui n’esaki. 

“Tur cos ta draai rond di e experiencia di e 
turista y Aruba por ta contento y orguyoso 
cu esaki ta uno hopi positivo,” e ehecutivo 
di ATA a duna di conoce. 

Esaki ta un dato confirma pa encuestanan 
detaya cu e companianan di crucero mes ta 
haci y respalda pa e investigacion propio di 
ATA. 

Asina mes, ATA ta kere cu mester sigui traha 
y encurasha nos comunidad. "... pa sigui 
traha, sigui ta creativo, sigui mantene nos 
producto na un calidad halto. Esald ta añadi 
n’e experiencia y e impacto economico cu e 
industria aki ta trece pa nos isla,” e Cruise 
Manager di ATA, Mario Arends a declara. 
ATA ta identifica e retonan tambe y ta traha 
cu sector publico y priva pa trata nan. Un ta 
e congestion di persona y su efectonan riba 
trafico ora cu tin barconan grandi of mas cu 
un barco den nos waf. 

Adicionalmente, e tendencia di turismo na 
nivel global ta mustra cu e biahero ta bus- 
cando un experiencia diferente, mas unico 


y personal. Esaki t’e tipo di informacion cu 
a brinda n’e participantenan durante e sim- 
posio p’asina nan por adapta nan producto 
y manera di haci negoshi. 

Arends ta añadi: “Nos kier stimula nos 
partnernan pa pensa mas creativo y bin cu 
experiencianan mas leu cu e island tour of e 
jeep safari cu nos ta wak; cu ta hopi popular 
y nos mester di nan berdad, pero sigur tin e 
oportunidad pa sigui diferencia conectando 
cu nos cultura, nos historia y nos manera di 
biba.” 

E simposio a inclui un workshop titula 
‘The Power of Story Telling’ presenta pa 
Rosabelle Illes den cual hunto cu e eldpo 
di Aruba Certification Program, a pasa riba 
e storianan cu actualmente tour guides ta 
conta y con nos por yega hunto pa haci e 
experiencia mas real, interesante y unico na 
nos bishitantenan. 




Resibi AWEManinta Newspaper Online 


Bishita Nos riba https://www.facebook.com/AWEMainta/ 

Truck di cement a 
kentel na Shaba 



AYERA merdia na altura di cruzada di Shaba pa 
Bubali, un truck carga cu cement pa motibonan te 
ainda desconoci a kentel. 

Consecuencia un cantidad grandi di cement a basha 
riba caminda, cu a tuma su tempo pa lanta esaki, p’e 
cement no lceda pega riba caminda. 

No tabatin heridos den e maniobra aki. Un biaha 
mas, no por saca afo e causa, pero observadornan ta 
kere cu esaki ta debi cu e tabata mal carga. 

Foto cortesia Arubanative.com 




CAS Dl CULTURA /n association with 

ON THE QUAYS & MUSE THEATER & EVENTS 



Presents 


★ ★ ★ ★ ★ 


"RENT f“or a new generation, with a faultless cast, 
exquisite performances, and vocals that move the SOUl." 


- Edinburgh Fringe 2015 


BOOK, MUSIC,&LYRICSBY 
JONATHAN LARSON 

DIRECTED BY 
NICOLA MURPHY 

TICKET SALES AT 


NOVEMBER13,4, a 5 
CAS Dl CULTURA 
TICKETS: 50 AFLS 
297 582 1010 



CAS Dl CULTURA. SUPERFOOD PLAZA. FRESH MARKET PARADERA, 
DEWIT a VANDORP SAN NICOLAS 

Opendag di Brandweer 
lo ta diadomingo awor 





DIADOMINGO awor, 15 di october lo tuma lugar e 
Opendag di Brandweer. 

E evento aki ta tuma lugar for di 10 mainta te cu 5or di atardi 
n’e kazerne di Brandweer na Tanki Flip. 

Den evento aki lo tin diferente demostracion di brandweer. Un 
di nan ta saca un victima di un auto. 

Tambe muchanan lo por spuit cu awa y tambe lo tin e brand- 
weer challenge. 

Diferente Dino Jump lo ta presente p’e muchanan goza di e 
dia aki. 

Lo por bai saca potret cu Marshall di e cartoon Paw Patrol, cu 
ta un popchi di brandweer. 

E atraction nobo ta e zipline y tambe cu nan lo simula un aten- 
dencia di un caso di candela. 

Lo tin tur e trucknan di brandweer presente. Bar y cushina lo 
ta bon surti pa esnan cu kier come of bebe algo rib’e dia aki. 

DIADOMINGO anochi Polis a haya informacion 
cu a tuma lugar un atraco arma na cas di e propietario 
di La Granja. Aparentemente e victima t’e propietario 
di La Granja na su cas na Tanki Leendert. 

Aki dos persona cara tapa y cu arma den man, pero 
nan no a bay cu placa, pero nan a bay cu un saco di 
paña sushi, keriendo cu e tin placa. 

Polis buscando den e area p’e dos atracadornan, sin 
por a haya nan. 




Atracadornan a dal den bashi 

Hobennan a disfruta di 
YMCA's October Camp 




DURANTE e siman di 2 pa 6 di october 2017 un cantidad grandi 
di mucha y hoben a bin hunto pa participa den e tradicional October 
Camp di YMCA Aruba. 

E evento ta consisti di tres grupo, un grupo di mucha di 4 pa 7 aña 
di edad, un grupo di 8 pa 11 aña di edad y un grupo di hoben cual a 
consisti di hoben cu un edad di 12 pa 17 aña. 

Ambos localidad, esta YMCA Dakota y YMCA San Nicolas a acepta 
participante p’e tres gruponan menciona. 

E camp a resulta exitoso, unda tur participante a disfruta di diferente 
actividad. 

YMCA Aruba a percura pa tene un schedule varia cu diferente sorto 
di actividad, por ehempel deporte, cooking and baking, arts & crafts 
y actividadnan unda e muchanan y hobennan ta desaroya habilidad 
pa traha den team y pa comunica na un manera efectivo. 

E actividadnan no lo tabata posibel sin e ayudo y guia cu e muchanan 
y hobennan a ricibi for di e staf di YMCA, como tambe e grupo grandi 
di boluntario. Kende por cierto a haci un tremendo trabou guiando e 
participantenan. 

YMCA Aruba ta gradici su staf y boluntarionan kende a yuda haci e 
Camp aki posibel. 

Tambe YMCA Aruba ta gradici tur mayor, mucha y hoben cu a confia 
den nan organisacion. Hunto nos ta enfoca ariba nos hobennan y nos 
ta crea lidernan den nos comunidad. 

YMCA Aruba ta recorda mayornan pa inscribi na tempo p’e siguiente 
Camp cual lo tuma lugar den April 2018. 

Kiwanis Club of Aruba su wine gala 
'The Great Gatsby' tabata exitoso 







KIWANIS Club of Aruba a tene su ñesta anual di gala 
pa recauda fondo cu ta sobresali semper p’e ambiente unico 
y elegancia cu ta combina cu e tema di e anochi. 

E aña aki “The Great Gatsby” a resulta un bes mas den un 
exito rotundo unda Renaissance Convention Center a keda 
comberti den “Mansion di Gatsby” den e colornan principal 
blanco, preto y oro acentuando e decoracion consistiendo 
di entre otro perla, pluma y efectonan di luz unico. 

Den Renaissance Convention Center e companianan di 
biña a presenta nan booth decora cu originalidad. Manera 
tur e fiestanan di Kiwanis Club of Aruba unda e bon musica 
ta un di e highlights, e biaha aki e combinacion musical 
poderoso tabata den man di e legendario Robert Jeand’or 
& Su Solo Banda Show, ‘N Fuzion y Buleria. 

DJ Edson Tromp a pone esnan di tur edad goza den style 
di disco cu efectonan di luz di ELITE Productions. 

Pa di dos aña Jean Carlo Espinal a fungi como MC, cu su 
forma unico di trece animacion a pone un ambiente sin 
igual. 

Den e estilo cu Kiwanis Club of Aruba a presenta ‘The 
Great Gatsby’ a duna esnan cu a asisti riba e diasabra 
anochi n’e fiesta, e oportunidad pa luci elegancia y estilo 
cu un toke special den nan vestuario. 

Riba e facebook page di Kjwanis Club of Aruba tin tur e 
potretnan saca p’e fotografo Dwight Jimenez. 

E premio pa ‘Best Dressed Female’ a keda entrega na Jes- 
sica Maduro. “Best Dressed Male” a bay pa Ryon Dijkhoff 
y “Best Dressed Couple” a resulta den Noritza Perez y 
Rothmar Coenraad. E “door prize” a ser gana pa Rodney 
van der Biezen cu a ricibi un biahe pa 2 persona pa New 
Yorlc City. 

Kiwanis Club of Aruba ta gradici tur e wine suppliers, tur 
e otro sponsers y na cada persona cu a cumpra un carchi 
di entrada pa nan aporte p’asina yuda haci e evento pa 
recauda fondo uno exitoso e aña aki atrobe. 

Finalmente no por keda sin menciona Fernando Mansur 
& Mosaic Event Planners p’e magnifico decoracion. 

Den anticipacion pa inicio di Campeonato di futbol Division di Honor 

SV Estrella ta dicidido pa ta den final e aña aki atrobe 



“E aña aki por spera hopi di e team di S.V. 
Estrella”, asina Arturo Charles, coach di 
SV Estrella a indica. Nan meta p’e prome 
parti di e campeonato ta pa ta den e prome 
4 ekiponan y despues sigui pa clasifica p’e 
play-off. 

Manera ta conoci, e campeonato di Dvision 
di Honor di Arubaanse Voetbal Bond ta 
ranca sali diabierna awor dia 13 di october. 
E prome buelta lo sigui te cu december, cu 
weganan riba diabierna, diasabra y diado- 
mingo. 

Durante un training di SV Estrella, e coach 
a splica nos cu tin hungadornan cu a bay, 
mientras tin otronan cu a join e team. 

Esaki t’e dinamica di futbol, pasobra tur aña 
despues di e campeonato, hungadornan tin 
oportunidad di cambia di team, basa riba 
nan mesun escogencia y decision. 

Siman pasa a tuma nota di un encuentro 
amistoso entre SV Estrella y SV Britannia 
den cuadro di preparacion y anticipacion 
di e campeonato di futbol cu apenas ta bay 
cuminsa. 


E entrenador di e ekipo Hoofdldas di SV 
Estrella a conseha tur otro ekipo y nan hun- 
gadornan pa nan train duro, prepara nan 
mes fisicamente como tambe mentalmente, 
pasobra por ta sigur cu SV Estrella ta bin 
“todo por todo”. 

TOCANTE SV ESTRELLA 

A funda SV Estrella dia 1 di september 
1948. E ekipo a sa di crece den e ultimo 
69 añanan te bira un organisacion di 183 
futbolista. 

Nan ta parti entre futbolistanan di 4 aña te 
cu 40 aña di edad, cu ta inclui division di 
damas, liga hubenil, menor, mayor y junio- 
ren, hoofdldas y veterano. 

Den LIFIDA nan ta participa den Mini 
Baby, Baby, Lifida A y B. 

Gilbert Raven ta Presidente di e organ- 
isacion, mientras cu Arturo Charles ta coach 
di e eldpo di 25 futbolista cu ta hunga den 
Division di Honor. 

Historia ta conta nos cu den pasado, e eldpo 
di Estrella a logra titula campeon di Division 


Honor na 12 ocasion, mientras cu a sali sub 
campeon pa 16 biaha. 

E ultimo biaha cu SV Estrella a titula 
campeon den division honor tabata den e 
campeonato di aña 2005-2006 y a gana den 
e wega final contra SV Britannia. 

SV Estrella ta conta cu sosten di su patroci- 
nadonan Stellaris Casino (Marriott Resort 
Aruba). 

YMCA Aruba cu un exiloso 

"Kids & Youth in the Khchen" 






'&BOVi 


DIASABRA dia 7 di October ultimo, YMCA Aruba a 
ofrece pa prome biaha un programa cu les di cushina pa 
mucha y hoben, bou guia di Glenn Ridderstap. 

E prome les tabata di e tema: Desayuno. 

E prome les tabata un exito completo, unda e participan- 
tenan a siña traha diferente tipo di desayuno entre otro; 
french toast, scrammbled egg y omelet. 

E les a tuma lugar na forma di un seminario, unda cada 
participante a ricibi e oportunidad y guia con pa traha e 
diferente platonan. 

E muchanan a pasa un mainta agradabel y a gosa hopi 
di e les. 

YMCA Aruba su meta ta pa crea lidernan den nos co- 
munidad y pa enfoca ariba un desaroyo positivo di nos 
muchanan y hobennan. 

A base di e programa nobo akinan, YMCA Aruba ta desea 
di yuda nos muchanan y hobennan ariba e area di inde- 
pendencia, como tambe yuda nan desaroya nan talento 
den cushina. 

E programa di Kids & Youth in the Kitchen ta continua 
pa 3 siman mas cu e temanan: lunch, dinner y snack! 
YMCA Aruba ta gradici Glenn Ridderstap, kende semper 
ta cla pa yuda guia nos muchanan y hobennan ariba e 
area culinario! 

Oansa Piedra Plat celebrando su di 10 aniversario 

Cu un fiesta y regalo pa tur mucha 



NOS tin un Club di mucha bou e nomber 
di Oansa, cu tin un programa structura 
di 40 siman durante e aña escolar pa 
muchanan di 2 pa 12 aña. 

Nos tin un ekipo di 23 boluntario cu ta 
traha tur siman. 

E Club ta contribui n’e desaroyo di un 
mucha den e areanan: Educativo, Social, 
Deporte, Cultura, Medioambiente, cu un 
base di Norma y Balornan Cristian. 

Nos ta cumpli 10 aña cu nos a cuminsa 
y ta hopi contento y agradecido na Dios 
cu hopi mucha, mas o menos 1000, por 
a pasa den nos programa y cu a duna 
bon resultado y cu mayornan tambe hopi 
contento. 

Nos ta extende un invitacion na tur 
mucha sin exepcion di religion, origen 
cultural of social, pa bin e fiesta publico 
aki cu ta conta cu e sponsor di algun 
comerciante local y pa christmas child 
samaritan’s purse. 

Loke nos ta pidi ta pa rigistra e mucha pa 
asina nos por sa si ta mucha homber of 
mucha muhe y edad pa nos tin e regalo 
cu ta corosponde cu e mucha. 

E-mail: rhoda@setarnet.aw Tel: 5834631 
/ 5934640/5687449. 

E fiesta ta diabierna awor 13 di October 
2017 Ora: 5:30-8:00pm. Lugar: Centro 
Famia. Adres: Piedra Plat # 50 cu ta keda 
net banda di veld di Britania. 

Fundacion Centro Famia Piedra Plat su 
enfoke ta riba mucha, hubentud y famia. 
Tur mucha ta invita pa bin pasa un atardi 
dushi y pa nan haya nan regalo. 



OPPA q bq y ke iro hunto 






DESPUES di casi un aña planea y spaar un 
grupo di 28 pensionado ta bay cu “Ban Keiro 
Hunto”, Amsterdam, Porto, Lisboa, Madeira 
y Praag. E tabata un periodo hopi ameno, 
hunto cu un grupo di pensionado Arubiano. 

HopeAruba Movement ta 
introduci di dos Campeon 
di Exito di area FAMIA 

DEN e luna di october HopeAruba ta introduci su cordinadornan di e areanan di exito atraves di 
e produccion titula: ‘A Look at Myself ” Series, unda nan lo introduci tur e personahenan, comparti 
nan biografia y motibo cu nan a sinti nan yama pa uni nan mes n e plataforma di HopeAruba. 

Fundador, sra. Malmberg recientemente a comparti cu HopeAruba a defini 5 area unda pros- 
peridad pleno ta caracterisa. Ta trata ald di e area relacional, fisico, emocional/mental, spiritual 
y financiero. 

Cu nan ta midi den 5 area di exito. 

Den e area di exito ta trata di e persona como: individuo, como miembro di famia, comunidad y 
nacion, como tambe, nos balornan. Esaldnan HopeAruba ta referi na nan como areanan di exito. 

Cada area di exito ta un plataforma pa colaboracion caminda personanan y organisacionan ta 
invita pa uni forza, talento, conocemento y bini hunto pa pensa riba solucionan pa retonan cu 
nos pais ta enfrenta den cada area. Siman pasa HopeAruba a introduci e cordinadora di e prome 
area di exito, cu ta esun di e area di individuo. 

Ta trata aki di Sharleen Tromp, kende ta un entrenador di personalidad certifica cu den HopeA- 
ruba ta cordina e area di “Individuonan ta Bon y Bon Ekipa pa yega nan Potencial Maximo”. 

E siman aki, HopeAruba ta introduci e coordinadora di e di dos area di exito, cu ta esun di e area 
di famia - Famianan ta sano y completo. 

Ta trata aki di sra. Quilin Arends, kende ta un entrenador di famia y actualmente ta directora 
di Stichting Casa Cuna Progreso. 

Den A Look at Myself ” Series, Arends ta comparti tocante e hornada di su propio bida unda el 
a experiencia abuso, divorcio di su mayornan y pobresa. 

Sinembargo a vence esaldnan cu sosten di esnan rond di dje y awe, e mes ta un sosten na esnan 
cu ta experienciando e mesun retonan cu el a experiencia na mucha. 

Wak e serie riba website www.hopearuba.com of subi nan canal di YouTube. Pa esnan interesa 
pa uni nan mes n’e area di exito por registra tambe riba nan website. 

E siman binidero HopeAruba lo introduci e cordinadora di nan siguiente area di exito, cu ta 
comunidad. 

Pa mas informacion tocante HopeAruba Movement, bishita nan pagina di Facebook y registra 
pa ricibi nan desaroyonan. 



Fundacion Arubano 
di esnan Visualmente 
Incapacita ta presenta: 

Mi Nomber ta Glaucoma 



DEN cuadro di “World Sight Day”, FAVI ta or- 
ganisa un anochi di informacion tocante e malesa 
di wowo Glaucoma. 

Glaucoma ta un malesa di wowo cu ta presenta 
sin ningun sintoma y cu ta un di e probleman 
principal di bista aki na Aruba. 

E anochi aki lo ta den man di orador principal Dr. 
Lacle, kende ta un oculista/ dokter di wowo, cu lo 
informa e publico presente di e causa di e malesa. 
Tambe publico lo tin e oportunidad di controla 
nan presion di wowo dor di Aruba Vision Center, 
cu lo ta presente e anochi ald. 

E dia di e anochi di informacion lo ta 10 di octo- 
ber 2017, na MFA Paradera, for di 7’or te cu 9’or 
di anochi. Entreda lo ta completamente gratis. 

Cuponan ta limita y por registra na FAVI mes of 
tambe por yama na telefon: 5825051 -5825222. 
Oficina di FAVI ta habri for di dialuna te cu dia- 
bierna, di 8’or di mainta te cu 4’or di atardi. 

Cruz Cora ta organisa 

Paranda di Bochincha: Edicion bahada di solo 



FALTANDO un tiki mas cu 1 luna, Cruz 
Cora Aruba ta trahando duro p’e di 6 edicion 
di Paranda di Bochincha cu lo tuma lugar 
riba diasabra, 25 di november, 2017. 

Un parada di truck unda tur persona cu 
limitacion por participa. Cu e evento ald, 
Cruz Cora ta purba trece tur e personanan 
aki mas serca di comunidad, mustra cu nan 
tambe tey. 

Esaki pa pone enfasis riba e Dia Internacio- 
nal pa Persona cu Limitacion cu ta wordo 
celebra 3 di december. 

E concepto di parada di truck a wordo in- 
spira p’e “truckersrit” anual na Hulanda, 
cu ta enfoca riba personanan cu limitacion 
intelectual. 

Na Aruba, Cruz Cora a adapta e idea na tur 
persona cu un limitacion of otro. Durante e 
añanan, por a wak participacion di persona 
sin bista, sin oido, autista, persona cu a sufri 
trauma fisico y a keda incapacita y persona 
cu limitacion intelectual. 

Clientenan di centronan manera Sonrisa, 


Trampolin, Funari, FAVI, Ambiente Feliz, 
Cas Sjabururi y hopi otronan ta tur aña 
spera cu hopi entusiasmo e dia yega pa bay 
keiro rond Aruba den truck, pa haci hopi 
bochincha, decora nan t-shirt y core den 
truck decora...y e biaha aki cu luz! 

Tambe famianan a cuminsa algun aña caba 
haci custumber di sinta pafo di cas y warda 
e Paranda di Bochincha yega nan dilanti. 
Esaki ta wordo masha hopi mes aprecia, 
ya cu p’e clientenan esaki ta un muestra di 
apoyo pa nan. 

E mensahe ta yegando serca famianan: 
Persona cu limitacion tambe tey, nan ta 
forma parti di nos comunidad y ban duna 
nan sosten. 

Cruz Cora Aruba pesey ta encurasha tur 
hende pa pone atencion riba e fecha, 25 di 
november, y para pafor y apoya e grupo aki 
den nos comunidad, cu merece mas atencion 
y sosten. 

E ruta pa Paranda di Bochincha 2017 ta: 


Cruz Cora Dakota-Pedro Gallegostraat-Ave 
Milio Croes-La Sallestraat-Rotonde Seroe 
Blanco-Rotonde Piet’s Soda Fountain- 
Rotonde St. Helenastraat-Linksaf Santa 
Helenaweg-Wendy’s-Boulevard-Brug Re- 
naissance Blvd-Rotonde Las Americas- 
Airport-Pricesmart-Cruz Cora Aruba. 

Ta cuminsa line-up ya caba pa 4 pm na Pe- 
dro Gallegostraat 12, Dakota. Clientenan 
por tambe registra for di 4pm. 

Salida lo ta 5.30pm pa por disfruta di un 
Bahada di Solo y yega bek Cruz Cora prome 
cu 8pm. 

Cruz Cora ta pidi tur mayor of representante 
di un persona cu kier participa, pa por fabor 
yama nos y inscribi na tel. 582-2219 mas 
pronto cu ta posibel. Tambe nos ta pidi tur 
compania cu tin truck of esan particular pa 
yama nos pa registra. 

Mas truck nos por conta cu ne, mas lugar nos 
por ofrece nos invitadonan. Companianan 
cu ta interesa pa sponsor, por mail nos na 
info@redcrossaruba.com 

Registra awo! 

Manda bo e-mail na noticia@awemainta.com 


Ricibi AWEMaimta tur dia den bo inbox 


: 1 

il 

Ui 

www.awemainta.com 

H 

www.facebook.com/awemainta 583-1400 ^ 

IZZISi 

583-1444 

______ á 


Jezabel Stamper a gradua pa 
Bachelor of Arts na Universidad di Aruba 

BANCO Dl CARIBE 

OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 9 Oct, 2017 EN TOT NADER ORDER 

valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

PerANG 100 

ANG 

98.00 

100.00 

biljetten 100.20 

chq./overboeking 100.00 

Amerikaanse dollar 

USD 

1.77 

1.78 

1.80 

Canadese dollar 

CAD 

1.40 

1.42 

1.44 

Zwitserse frank 
(perlOO) 

CHF 

181.76 

182.48 

183.28 

Pond sterling 

GBP 

2.28 

2.33 

2.39 

J apanse yen 
(per 10.000) 

J PY 

156.63 

158.06 

159.64 

EUR0 
(per100) 

EUR 

207.31 

209.20 

211.30 

Deense kroon 
(per100) 

DKK 

27.13 

27.85 

28.65 

Noorse kroon 
(perlOO) 

NOK 

21.30 

22.02 

22.82 

Zweedse kroon 
(per100) 

SEK 

20.93 

21.65 

22.45 



DIALUNA 2 di oktober den Aula di Universidad 
di Aruba, Jezabel Stamper a bira e di 18 graduado 
di e programa di estudio ‘Organization, Governance 
and Management’ (OGM). 

Jezabel a defende su tesis dilanti e comision di gradu- 
acion cu tabata consisti di dr. Luc Alofs, Judelca 
Briceno, MScy Julie Kelly, cu a studia Trabao Social 
na Hulanda. 

E presentacion y defensa di e tesis a tuma lugar 
dilanti di un audiencia mixto di famia, studiante, 
representante di Departamento di Labor, y docente 
di e programa di OGM. 

Durante e periodo como studiante na Universidad 
di Aruba, Jezabel a haci su pasantia na Aruba Bank. 
Durante cu Jezabel tabata sondea diferente topiconan 
pa studia, el a bira interesa den e topico di “acoso 
sexual riba tereno laboral”. 

Jezabel su tesis tin como titulo: “Sexual Harassment 
in the Workplace”. 

Cu su investigacion Jezabel a explora e prevalencia di 
acoso sexual den e tereno laboral na Aruba. 

Tambe Jezabel a inventarisa e literatura rib’e topico 
aki caminda el a focus rib’e diferente formanan di 
acoso sexual y con importante maneho rib’e tereno 
aki ta. 

Pa por hasi e analysis ald, Jezabel a traha un cues- 
tionario anonimo caminda diferente hende por a yena 
esald online. 

E resultado di e investigacion aki por wordo utilisa 
pa desaroya y promove discusion rib’e tereno aki. 
Tambe e data ta demostra e importancia pa tin un 
maneho explicito den organisacionnan y den ley lab- 
oral pa proteha victimanan di acoso sexual. 

Universidad di Aruba, particularmente e departamen- 
to di ‘Organization, Governance and Management’, 
ta felicita Jezabel Stamper cu e logro aki y ta desea e 
tur clase di exito den su carera den futuro. 

Pa mas informacion rib’e estudio OGM, bishita e pa- 
gina web di Universidad di Aruba http://www.ua.aw/ 
OGM y e pagina di Facebook cual ta https://www. 
facebook.com/pages/University-of-Aruba-OGM- 
Organization-Governance-Management-FAS/ 

Bo ta keda cordialmente invita pa asisti n'e celebracion 

Centro di Actividad Rancho ta celebra 1 aña di existencia 



BINI un bini tur dia 14 di october na Centro di Actividad Rancho, 
cuminsando for di 6 pm te cu 9 pm y conoce nos centro. 

E anochi aki bo por mira e EXPO di Tempo pa Click, participa den 
actividad creativo of relaha bo mente den Aire Liber CINE, unda 
lo presenta documentario y short films tocante e historia y cultura 
di e bario di Rancho. 

Riba 14 di october 2016, Centro di Actividad Rancho a habri su 
porta pa publico. 

E centro di actividad situa den Koningstraat 38 na Rancho, ta 
funciona como un centro social- cultural unda habitantenan di e 
bario por participa den diferente actividadnan. 

Den e ultimo lunanan a ofrece workshops y tambe a ehecuta ex- 
posicion, lectura y “Artist Talks” den e centro. 

Un gran parti di e actividad y proyectonan aki a wordo Co-financia 
cu ayudo di CEDE Aruba y otro partners. 



Awor fundacion Rancho ta trahando riba un programma mas stabil 
pa crea un candidad di actividadnan social-cultural pa aña 2018. 

Centro di actividad Rancho no por existi sin ayudo di su boluntario, 
studiante y partners. 

For di cuminsamento nan a dedica nan mes den e centro. 

Pa aña 2018 lo purba di transforma CAR den un centro di actividad 
social-cultural y trece e comunidadnan den Rancho, pero tambe di 
henter Aruba hunto, y teniendo na cuenta cu tur e desaroyonan 
den e mundo social-cultural. 

Rib’e Facebook Page Centro di Actividad Rancho, henter publico lo 
keda wordo informa di e actividadnan cu lo tuma lugar den CAR. 
Pronto lo tin un seccion rib’e website di stichting Rancho unda lo 
por haya mas informacion. 

Ta mas cu sigur cu Centro di Actividad Rancho lo sigi produci mas 
actividadnan p’e bario y su comunidad. 

Si bo persona ta interesa di sa mas of inscribi como boluntario, por 
tuma contacto cu Ginelly Quandt, kende actualmente t’e cordinador 
di Centro di Actividad Rancho. 

Su e-mail ta ginelly@stichtingrancho.org . 

Tambe por like y share nna Facebook Page: Centro di Actividad 
Rancho 


Automobilista a pasa dal un peaton, baha pidi'e despensa pa sigui core bay 



WILLEMSTAD - Alrededor di 11:45 di dia- 
domingo anochi Polisnan mester a haña notifi- 
cacoon di un accidente caminda cu un vehiculo 
mester a dal un persona pa despues core bay laga 
esaki atras. 

Mesora Polisnan a bay n’e sitio y a bin haña e 
victima sinta abou ta keha di poco dolor. Mesora 
a pidi pa ambulans yega n’e sitio. 

For di investigacion cu Polis a haci n’e sitio ta cu 
e dama tabata canando y un dado momentu un 
Tercel color blauw mester a pasa y dal e dama aki. 
Aparentemente e chofer di e vehiculo a bisa e 
dama despensa pa despues e sigui core bay. A 
duna Polis e plachi number di e vehiculo p’asina 
e chofer aki para responsabel pa su acto. 

Victima a haña asistencia serca paramediconan 
di ambulans pa despues e bay su dokter di cas. 

Polis a kita bromer for 
di motocidista cu tabata 
pone fever den Saliña 


WILLEMSTAD - Alrededor di 12:15 di dialuna madruga 
Polisnan basta activo a para na algun punto strategico mirando cu 
diadomingo tabatin actividad riba pista. Y pa evita cu nan ta bin 
sigui pone fever den Saliñja a staciona na diferente area den Saliña. 
Tabata na momento cu un bromer a pasa sin luz Polisnan a bay 
su tras y duna e chofer di e bromer aki ordo pa para, pero esaki a 
nenga di sigui ordo. 

Despues di a sigui e bromer aki a logra di pare y a bay over mesora 
na un control. A resulta cu e bromer aki no tabatin su papelnan 
hunto cune. 

Mirando e hecho cu e chofer no a sigui ordo di Polis a ldta e bromer 
aki hibe Warda di Polis. Polis a indica n’e chofer cu e tin cu bin 
cu e papelnan Warda di Polis pa mustra cu e papelnan ta na ordo. 


Auto pasa 2 pa 3 dia 

Sendi na candela pa 
algun hobencito cu 
no tin nada di haci 




WILLEMSTAD - Alrededor di 9:30 di diadomingo anochi 
Brandweer mester a haña notificacion di un vehiculo na candela 
den e area di Cas Childto. Mesora Brandweer a bay n’e sitio y 
berdad a bin topa cu un vehiculo na candela. 


Mesora a cuminsa paga e candela aki, pero e parti paden di e 
vehiculo a kima completo. Informacion cu nos ta dispone di dje 
ta cu e vehiculo aki tabatin dos pa tres dia para cant’i caminda 
despues cu esaki a daña y e doño no a regresa bek pa bay cu 
su vehiculo. Y aparentemente algun hobencito cu ta sinti nan 
poco laf den vakantie a dicidi na sende e vehiculo na candela. 

WILLEMSTAD - Despues di 3 aña hopi exitoso, Strea 
Chiki Kiddi tey e aña aki bek pa nos mucha- y hoben- 
nan. 

Den e edicion ald Strea Child ta pa tur talento; muchan- 
an di 8 te cu 14 aña por inscribi y mustra Córsou nan 
talento, sea ta canto, baile, actuacion, musica of cuallder 
otro talento. 

For di diadomingo 1 óctober, Strea Chikl a start cu 
e parti di inscripcion. Inscripcion lo sera fin februari 
2018. Den luna di maart lo tuma lugar e audicionnan 
di Strea Child. 

Inscripcionnan ta grátis pa tur mucha cu lder participá 
y por inscribi na mayoria skolnan básico, Zero Gravity 
na Sambil, Biblioteca, óf Xerox Docucentro. Tambe lo 
por inscribi riba e página di Strea Child riba Facebook. 
Nos ta kere den futuro di Córsou y ta p’esey nos ta 
inverti den nos muchanan. E muchanan participante 
tambe lo ricibi algun workshop di e.o. disciplina, tec- 
nica, presentacion, y motivacion. 

Premio p’e ganadór maximo ta 10 mil florin na diferente 
premio atractivo. 

Tambe e aña ald Strea Chikl a introduci Yip Kiddi, cu 
ta un carchi di descuento exclusivamente pa muchanan 
te cu 14 aña di edad. Lo por usa e carchi ald pa haña 
descuento na diferente establecimento, y tambe na 
compra di entrada p’e shownan di Strea Chikl Kuddi...!! 


Strea ChikiKiddi 2017-2018 

Rotaract Club of Aruba conhuntamente cu Stichting Bloedbank Aruba a 
lansa e proyecto ou're somebody's type: give a little, save a life!". 





ROTARACT Club of Aruba conhunta- 
mente cu Stichting Bloedbank Aruba a lansa 
un proyecto nobo p’e periodo binidero. 

Rotaract Club of Aruba a presenta e proyecto 
aki na Stichting Bloedbank Aruba y a sinta 
hunto na mesa pa wak con por ehecuta e 
proyecto aki na beneficio di e organisacion 
y comunidad di Aruba. 

Cu e proyecto “You’re somebody’s type: give 
a little, save a life! ”, Rotaract Club of Aruba 
kier a conscientisa y educa e comunidad di 
Aruba, rib’e importancia di ta un donante 
di sanger y tambe e proceso con pa bira un 
donante di sanger. 

Durante e lunanan binidero, Rotaract Club 
of Aruba lo tin diferente actividadnan pa 
establece e meta aki. 

Den luna di september, representantenan 
di Rotaract Club of Aruba y Stichting Bloe- 
dbank Aruba a bishita Playa Linda Beach 
Resort, Universidad di Aruba y Rotary Club 
of Aruba pa asina comparti cu nan e impor- 
tancia di duna di sanger y splica e proceso 
con pa bira un donante di sanger. 


Durante e presentacionnan aki, personanan 
cu ta desea di bira un donante di sanger 
por a inscribi nan mes via Rotaract Club 
of Aruba na Stichting Bloedbank Aruba pa 
asina tambe inicia e proceso pa por bira un 
donante di sanger pa contribui na yuda y 
salba un of mas persona cu tin necesidad 
di sanger. 

Ademas, Rotaract Club of Aruba ta haci un 
apelacion na henter comunidad di Aruba pa 
forma parti di e proyecto aki. 

Nos por planea un sesion di informacion p’e 
empleadonan di bo compania of miembro- 
nan di bo organisacion pa asina hunto nos 
logra hisa e cantidad di donante di sanger 
necesario na Aruba. Haciendo esaki nos 
por tin mas siguransa cu nos tin suficiente 
donante di sanger na Aruba pa henter nos 
poblacion conhuntamente cu Stichting 
Bloedbank Aruba. 

Si bo persona, compania of organisacion ta 
desea di forma parti di e proyecto “You’re 
somebody’s type: give a little, save a life!”, 
por fabor tuma contacto libremente cu Ro- 
taract Club of Aruba na 
rotaractclubaruba@ gmail. com , of tambe via 


nos pagina di Facebook of Instagram. 
Tambe por aserca un miembro di Rotaract 
Club of Aruba pa mas informacion con pa 
bira un donante di sanger pa cu e proyecto 
aki. 

Rotaract Club of Aruba kier a gradici Sticht- 
ing Bloedbank Aruba p’e colaboracion mu- 
tuo riba e proyecto ald . 

Duna un regalo di bida, bira un donante di 
sanger! 

Cumana #44 ^ Tel: 586 4444 / 733-2906 

E: royalfu ne ralh o m e@h otma i l.com i 593-0857 /731-5847 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu inmenso tristeza na nos curazon pero agradecido 
na Dios pa tur locual cu e la significa pa nos, 
nos ta participa fayecimento inespera di: 



Charles Hendrik Maduro 

Mihor conoci como" Charly"of" Capon" 
*18-01 -1956 -107-10-2017 

Acto di entiero lo wordo anuncia despues 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu hopi tristesa pero conforme cu boluntad di Dios 
nos ta anuncia cu a bai laga nos den brasa di Señor: 



Frances Sheila Elisabeth 
van Gelder Gumbs 

Mihor cnoci como"Sheila" 

*17-11-1959 -105-10-2017 
Na nomber di su: 


Casa: René 

Yiunan: Eddy, Jennyfer y Vivian 

Nieto(a)nan : Rishenna, Jordan, Alani, 

Sajanena y Kayleigh 

Ruman : Lidia, Richard y Robert 

Tur sobrino- y sobrinanan 
Cuñayswanan: René, Bert y Luciénne 

Tur primo- y primanan, amigo-y amiganan, 
conocirnan y coleganan di H.O.H. 

Tur famianan, amigo-y amiganan, conocirnan na 
Aruba y Hulanda. 

Demas famia: Gumbs, van Gelder, Stamper, Leyba, 
Scharbaay, Odor, Kelly, Petronia, Camacho y Ras, 
Kooij, Lampe, Giel. 

Ta invita pa acto di despedida cu lo tuma lugar na 
Aurora Funeral Home diaranson 11 di oktober 
2017 di 9'or pa 11 'or di mainta. Despues cremacion 
lo tuma lugar den seno familiar. 

Nos disculpa si den nos tristesa nos por a lubida 
cualkier persona. 


9 » 



Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Conforme cu boluntad di Dios, 
nos ta anuncia fayecimento di: 



Crisostomo M. Sajul 

*27-01-1949 - t07-10-2017 


Acto di entiero lo wordo anuncia despues 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Ki alegria, ora nan a bisa mi: 

"Ban cas di Señor!" 

I awor, ata nos aki para na bo portanan Herusalem ! 
Salmo 122 



Sra Francisca Boekhoudt 

Mihor conoci como "Chichi" 

*03-12-1937 -106-10-2017 

Na nomber di su: 

Mama: tFacunda Boekhoudt-Arends 

Tata: tLorenzo Boekhoudt 

Yiunan: Lesbien (Leslie) na Hulanda 

Lesbia (Liz) de Cuba y Ramon Pourrier 
Lorenzo (Nol) de Cuba 

Nieto: Junior Arends y Carmencita Henriquez 

Nietanan: Jeand'ary Arends (Jane) y Patrick Bressat 
Lianne de Cuba na Hulanda 
Bisanietanan: Jerrianne Helder 

Jerilaine Helder 
Jesslaine Helder 

Bisanieto: Lyam Bressat 

Rumannan: tAntonio Boekhoudt (Buchi) y Carmen 
Maria Boekhoudty yiunan 
Miguel Boekhoudt y yiunan 
tBeatrix (Betty) Boekhoudt y yiunan 
tEusebia (Vera) Boekhoudt 
Matheo Boekhoudt y Leoncia Vrolijk 
Dionisio (Nicho) Boekhoudt 
Tur tanta y omonan, primo y primanan, sobrino y 
sbrinanan, amiga(o)nan y demas famia: 

Boekhoudt, De Cuba, Arends, Helder, Bressat, 
Pourrier, Loopstok, Ridderstaat, Giel,Tromp, Kelly, 
Jacobs, Odor, Lee, Paesch, Croes, Ruiz, Pimienta, 
Vrolijk, Ras, Quandt. 

Ta invita pa asisti na acto di entiero lo tuma lugar na 
Aurora Funeral Home diahuebs 12 di October 2017 
for di 2'or pa 4'or di atardi despues lo sali pa Santana 
Catolico na Paradera. 

Nos disculpa si den nos tristesa nos por a lubida 
cualkier famia, amigo of conocir. 

Disculpa nos pero despues di entiero nos no ta ricibi 
bishita di condolencia na cas. 


RESTIN PEACE. 
WELOVE YOU. 




Auf Kra h 

çnf i/ma! &6me 2 


* Cumana 76 

4?/ Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento y Invitacion 

Famia kier a gradici tur esnan cu di un manera of otro 
a mustra nan atencion y a duna nos sosten durante 
fayecimento y entiero di nos defunto stima: 



Ursulita Maduro 

"Cholita of Pe Ita" 

Un danki ta bai tambe na e bon servicio di Staff y 
Personal di"Aurora Funeral Home", boso muestra 
di atenshon tawata un gran Consuelo pa nos. 
Alavez nos ta invita boso pa un Santo Sacrificio di 
misa diawebs 12 di October 2017 pa 7'or na Misa 
Imaculata Concepcion. 

Boso presencia lo ta altamente aprecia 


9» 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMIENTO 


den nomber di casa y yuinan di Loreta 'Jeta' Dirksz 
Tromp, nos ta gradici un y tur cu a compaña nos 
durante e momentonan dificil di salud y entiero di 
nos ser stima. 



Sra. Loreta Maria 
DirkszTromp 

Mihor conoci como JETA 

Palabra di danki special na Maria Dirksz, Dokter 
Wilss, personal di ICU, piso 4, Lions Club, Edmund 
kanker funds, dokter Jhon Croes y tur esnan cu 
den un manera of otro a yuda nos ser stima den e 
momentonan mas dificil di su bida. 
danki na tur e jamadanan, mensahenan, carta, 
facebook message cu nos a ricibi, cada palabra 
expresa tabata un consuelo pa nos. 
invitacion pa misa. 

diamars 10 Okt 5.15pm Kapel di Alto Vista 
diabierna 13 Okt 6.15pm misa St. Anna Noord 
diabierna 7.30pm tin oracion na cas Lucianita 
straat 12. 

cu nos mama stima Jeta sosega na paz 

Sinti Bon, Mustra Bon 

cu Alexa Werleman 

6 Holor cu lo yuda mehora bo salud M 



PROBABLEMENTE abo ta di e hendenan cu no ta kere cu 
holor por tin propiedadnan curativo p’e ser humano. 

Aunke bo no lcere, e simpel hecho cu bo por ricibi e holor di 
rosa, vanilla, jasmin of lcaneel, ta algo mas cu un sensacion pa bo 
disfruta, esaki por t’e entrada di e cura pa un gran malesa 

Siguientemente nos ta bay contabo di e propiedadnan curativo 
di algun holor: 

Amandel cu ta alivia bo dolor 

Segun estudionan hasi na Canada, sencia puro di amandel 
(almonds) tin e propiedad di calma dolor di cabes y te hasta 
migraine. 

Holor di jasmin ta faborece bo drumimento 

Na aña 2011, cientificonan mericano a realisa un estudio riba un 

grupo di persona cu tabatin problema cu drumimento. 

E personanan aki a drumi den un camber cu tabata hole jasmin 
pa 7 dia. 

E resultado tabata cu 80% di esnan cu a participa den e estudio 
por a drumi mas trankil y mihor. 

Holor citrico pa yuda combati depresion 

Holornan citrico ta faborece esnan cu ta sufri di depresion. 
Esaki a keda demostra algun aña atras ora cu algun cien- 
tifico hapones a realisa un estudio di aroma terapia, uzan- 
do unicamente holornan citrico basa riba lamunchi, riba 
personanan cu tabata presenta sintoma di depresion. 
A resulta cu e holor a logra stabilisa e nivelnan hormonal riba e 
pacientnan. 

Kaneel ta mehora bo balans 

E neuroloog Alan Hirsch, a realisa un studio riba 100 pacient cu 
tabata mustra problema cu nan balans corporal. A observa un 
mehoracion sustancioso despues cu e pacientnan a hole kaneel 
pa un bon rato y diariamente. 

Peperpreto (blackpepper) poryudabocuboproblemadihumamento 
Den un estudio realisa na aña 2013 riba personanan cu ta huma, 
a demostra cu peper preto por yuda combati e deseo di huma 
cigaria. 

Esnan cu a participa den e experimento aki, mester a hole azeta 
di peper preto pa algun siman consecutivo. E participantenan a 
sigura di a sinti menos gana di huma despues di a hole e azeta ki. 


Bisa ayo na cabey 
blanco di manea 
natural y uzando 
1 ingrediente 



HOPI di nos ta sufri ora cu nos mira cabey blanco invadi nos 
cuero di cabes. 

Aunke tin hopi tiña riba mercado cu ta priminti di tapa tur cabey 
blanco cu bo por tin, toch semper ta recomendabel pa opta di bay 
e “Nature’s Way”. 

Uzo di productonan natural no solamente ta mas saludabel p’e ser 
humano, pero tambe e lo por salibo mas barata si bo mes prepara 
e remedi. 

Siguientemente nos ta bay dunabo un remedi natural pa elimina 
cabey blanco for di bo cabes. Hopi ta sigura cu uzando e remedi aki, 
nan a mira reduccion considerabel di crecemento di cabey blanco. 

E receta ta uno masha simpel: 

Pone e casca di cinco (5) batata herbe den 2 glas di awa, pa 10 
minuut. 

Ora e caba di herbe paga e stoof y laga e awa fria pa despues hinca 
e awa den un boter cu tin su tapadera. Si ta desea, por tira algun 
druppel di Lavender Oil den e awa aki pa dune un holor agradabel. 
Uza e mix aki cada biaha cu bo laba bo cabey y lo bo mira con e 
cabeynan blanco ta disparse den tempo record! 

Sinti Bon, 
Mustra Bon 

cu Alexa Werleman 




5 Veneno blanco cu bo 
ta consumi diariamente 


Baking Soda ta beneficioso pa bo 
cabey si bo combin'e cu bo shampoo 



HOPI hende ta uza baking soda dor di su propiedadnan cu 
e tin pa salud, vooral ora cu combin’e cu lamunchi. 

Danki n’e gran cantidad di beneficionan depurativo y lim- 
piador cu baking soda ta contene, ta e pakiko cu nos mester 
uz’e como tratamento pa nos cabey tambe. 

Ora cu bo combina baking soda cu bo shampoo, esaki por 
logra hopi p’e salud di bo cabey. 

E propiedadnan di Baldng Soda lo drenta den contacto cu bo 
cabey hasiendo cu esaki lo bay luci manera semper bo a desea. 

IOko bo tin cu hasi? 

Simplemente tira 2 cuchara chikito (theelepel) di baking 
soda den bo shampoo cu bo ta uza normalmente pa lab 
abo cabey, y voila! 

Bo lo mira con bo cabey lo cuminsa cambia pa mihor den 
tild tempo. 


E alimentonan cu lo keda nombra siguientemente no tin ningun tipo di 
balor nutricional pa bo dieet diario, y pa es motibo nan tin como nomber 
“veneno blanco”. 

Si bo ta custuma di consumi esakina diariamente, lo ta mihor pa bo 
cuminsa baha man cu nan pasobra nan lo por ta perhudicial pa bo salud. 

Sucu 

Riba nos lista di venenonan blanco, esun mas famoso sin duda ta sucu. 

Lo ta bon pa bo sa cu mediante e proceso pa elabora sucu ta hasi uzo di kalk, 
cu na su turno ta elimina mayoria vitamina cu sucu por contene. 

Sucu no tin ningun tipo di mineral, ni fibra, ni vet y mucho menos proteina. 

Lo ta bon pa bo elimina sucu totalmente for di bo dieet diario, of por lo 
menos reduci su consumo lo mas posibel. 

Si normalmente bo ta sa sinti gana di come algo zoet, fruta lo ta un bon 
remplaso pa cuallder producto cu tin sucu. 

Aros 

Mescos cu sucu, durante e proceso di elaboracion di aros ta extrae for di dje 
tur loke por ta beneficioso pa un curpa humano. 

Esald por ocasiona un aumento den glucose den bo sanger, y pa es mo- 
tibo ta recomenda e consumo di aros integral na lugar di aros normal. 

Salo 

Salo ta conoci pa ta e enemigo number 1 di esnan cu ta sufri di 
preshon halto. Pero tambe ta conoci cu consumo diario di salo 
ta incrementa e posibilidadnan pa sufri di malesanan di curason. 

Lechi 

Lechi (pasteurisa) di baca ta pasa dor di un proceso (pasteurisacion) cual ta 
destrui e fosfatase cu e ta contene. 

E fosfatase t’e componente esencial den e absorcion di calcium den e curpa 
humano. 

Como tambe lechi ta contene cantidanan halto di colesterol y vet satura. 

Hariña 

Si bo ta amante di pan, lo ta mihor pa bo cuminsa come pan bruin. 
Hariñanan refina ta keda produci cu zetmeel y durante e proceso ta aplica 
tratamentonan ldmico cu ta origina un product cu yama aloxano, cual lo 
por ocasiona diabetes. 

Nutrientenan, manera fibray vitamina den pan blanco ta practicamente nulo. 

Yate a kima 
complete na 
Jan Sofat 





WILLEMSTAD - Alrededor di 4:30 di diasabra atardi 
Brandweer mester a haña notificacion cu den Jan Sofat 
mester tin un yate completamente na candela. 

Na momento cu e prome unidad di Cuerpo di Bombero 
a yega n 7 e sitio mester a pidi pa demas unidad pa motibo 
cu e candela tabata basta grandi y no por a haci nada mas 
pa scapa e e yate aki. A cuminsa paga e candela aki, pero 
a dura oranan largo pa por paga esaki. 

No sa kico por tabata causa di e candela aki. A pidi pa 
T.O.D bin n’e sitio pa por a haci mas investigacion pa 
trata na saca afo kico por tabata causa di e candela aki. 



WILLEMSTAD - Continuando cu un investigacion relacioná cu un caso 
cu ta andando di menasa contra di Polis (na momento cu nan tabata ehercé 
nan trabou), Polis a detené un sospechoso mas. 

Diasabra 7 di óctober 2017 alrededor di 15.20 or di merdia, e Team di 
Mantencion di Orden Publico cu autorisacion di Fiscal di Ministerio Publico 
a detené e hómber K.M.B. nacé na Córsou di 22 aña di edad. 

ICM.B. ta un di e sospechosonan den e caso di menasa ariba mencioná. 
Detencion a tuma lugar riba Sero Papaya. 

A presentá e sospechoso dilanti un Fiscal auxiliar kende a ordená su encar- 
celamento pendiente mas investigacion. E investigacionnan ta continuá. 


Prohibicion di importacion di gasolin 
di Venezuela a drenta na vigor 

Den cuadro di e plan di accion pa combati contrabando di gasolin 

FOR di algun luna caba e grupo di enfoke encabesa pa Minister di Asunto Eco- 
nomico y Comunicacion mr. drs. Richard Arendsa reuni cu diferente instancia 
pa frena e contrabanda di gasolin cu ta bin di Venezuela y ta wordo rebendi aki 
na Aruba di manera ilegal. 

Como cu den e comercialisacion clandestino aki ta consisti di un acumulacion di 
delito a envolvi tambe Ministerio Publico y KPA. 

“Prohibi importacion di gasolin procedente di Venezuela, cu excepcion di bulk, 
t’e prome di e decisionnan concreto pa loke ta trata combatimento di e comer- 
cialisacion clandestino aki,” asina Minister Richard Arends a declara. 

No solamente esaki ta forma un competencia inhusto, pero e ta un peliger enorme 
pa trahadornan di waf, p’esnan cu ta riba caminda, como tambe p’e habitantenan 
den e area unda e actividadnan aki ta tuma lugar. 

E proceso di importacion ta inicia den nos awanan teritorial te yega den distri- 
tonan riba nos isla. E mandatario a splica cu Ministerio di Asunto Economico 
no tin e tarea ni autoridad pa persigui ningun persona, pero nos tin e deber di 
alerta e instancianan concerni pa haci esaki. P’esey a amplia e grupo di enfoke 
cu participacion di Ministerio Publico, Kustwacht y KPA p’asina por entama e 
pasonan hudicial necesario y penalisa e delitonan cometi. 

E comercialisacion clandestino aki ta consisti di actividadnan unda cu no ta paga 
accijnzen, no ta cumpli cu regulacionan di DTI, no ta cumpli cu leynan di vestig- 
ingsvergunning, no ta paga belasting, no ta cumpli cu e rekisitonan di brandweer. 

“Ministerio Publico ta na turno awor,” Minister Richard Arends a sigui bisa. “Nos 
ta trahando duro pa combati esaki y mi ta kere cu pronto ta bay tin accionnan di 
parti di departamentonan hudicial.” 

Minister a haci un bes mas un yamada na comunidad pa no participa dene prac- 
ticanan aki. No solamente bo ta pone bo bida na peliger, pero tambe di otronan. 

YMCA Aruba buscando talentonan pa bira guia pa hobennan 

Ta buscando personanan cu pasion pa nos hubentud 



YMCA Aruba ta en busca di personanan hoben cu pasion pa 
traha cu mucha y hoben. Como Youth Worker na YMCA Aruba, 
bo lo forma parti di e programa di Y’s Care, cual ta un programa 
despues di scol. 

Tambe lo bo ta encarga pa guia e muchanan y hobennan durante 
e diferente Camps cu YMCA Aruba ta ofrece. 

Un trabou cu ta ofrece bo e oportunidad pa aporta na un desaroyo 
positivo di muchanan y hobennan. 

Como Youth Worker bo lo forma parti di un team dinamico di 
personanan hoben cu experiencia den traha cu mucha desde un 
edad di 4 aña te cu hobennan di un edad di 17 aña. 

YMCA Aruba ta en busca di personanan cu un estudio di EPI- 
Welzijn niveau 4, of un persona cu amplio experiencia den traha 
y guia mucha y hoben. 

E persona mester ta un persona activo, cu ta tuma iniciativa, cu 
sa con pa motiva un grupo di mucha of hoben di diferente edad, 


como tambe un persona cu por comunica bon no solamente cu e 
muchanan, y hobennan, sino tambe cu nan mayornan. 

P’e posicion di Youth worker, e persona su trabou lo ta crea rela- 
cion positivo cu mucha- y hobennan. 

Tambe e persona lo ta encarga pa duna guia di e huiswerk, y lo 
ehecuta actividadnan educativo y deportivo. 

YMCA ta ofrece un trabou varia y cu retonan, e persona ta haya 
experiencia den un organisacion intemacional y trahando na YMCA 
ta duna e oportunidad di sirbi e comunidad di Aruba. 

YMCA Aruba ta haci un peticion na tur persona interesa y cu tin 
un edad entre 19 pa 30 aña, pa e-mail nan Curriculum Vitae y 
carta di aplicacion na 
ymcaofaruba@ gmail.com . 

Pa mas informacion rib’e vacaturanan por subi YMCA Aruba su 
website: www.arubaymca.com 



Smtonisa tur merdia e duo df periodista 
Alexa Werleman y Victor fToko) Winklaar 
Den Noticia na G-FM 99.9 




Di dialuna pa diabierna 
cu noticia sin miedo 

